Hervannan valtaväylä palautuu normaaliksi

Hervannan valtaväylällä sattuu ja tapahtuu. Ratikkaa odoteltaessa liikennejärjestelyt palautuvat nyt normaaliksi. Tampereen kaupunki/Ramboll Finland Oy

Pekka Ruissalo

Vuohenojan rumputyöt on saatu valmiiksi Hakametsässä, ja Hervannan valtaväylän kaistajärjestelyt palautuvat normaaleiksi Rieväkadun ja Messukyläntien liittymän välillä joulukuun alussa. Rumputyön aikana ajoväylää jouduttiin siirtämään kiertotielle. Marraskuun lopulla päällystetään valtaväylän Hervannasta keskustaan johtavaa kaistaa. Lisäksi tehdään vanhan rummun täyttötöitä.

Katu- ja infratyöt jatkuvat vuonna 2017 Rieväkadun puolella. Rieväkadulla uusitaan alkuvuodesta vesijohtoja ja hulevesiviemäreitä sekä tehdään johtosiirtoja raitiotielinjauksen takia. Raitiotie tulee menemään Rieväkatua Sammonkadulta Hervannan valtaväylälle. Ensi vuoden aikana Rieväkadun ja Prisma-keskukseen liittymään rakennetaan kiertoliittymä. Kadunrakennustyöt jatkuvat kesällä 2017 Sammonkadun itäpään risteykseen asti.